《好事近 彭嫣词，为北山楼主人作》
清代·朱祖谋

眠雨茂陵秋，曾赋上林游猎。谁乞金茎澄露，疗琴心消渴。

相哀几辈赖云鬟，高楼句愁绝。肯伴鸱夷一舸，胜双清珰札。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。